Lav et referat af nedenstående tekst:

Tekst:
De kan godt finde danseskoene og festtøjet frem i Aalborg. Den bølge AaB-mandskabet rider på i øjeblikket, synes mere end stærk nok til at kunne skubbe nordjyderne hele vejen mod DM-guldet. Mandagens kamp mod AC Horsens i SAS Ligaen var symbolet på AaB's aktuelle situation. Uden på nogen måde at imponere vandt nordjyderne på et rent lykketræf fra Simon Bræmer, som tilfældigt blev ramt af bolden, da Horsens-målmanden Søren Jochumsen ville cleare en ufarlig tilbagelægning, og Bræmer dirigerede heldigt bolden i mål. Og selvom Horsens i de sidste minutter havde adskillige chancer for at udligne, blev det til en sejr til topholdet fra Aalborg, der synes svær at hente i toppen af SAS Ligaen, hvor holdet nu har otte point ned til FC København på andenpladsen.

Referat:
Topholdet AaB skuffede, men stjal en sejr over Horsens via et lykketræf, og udbyggede sit massive forspring i toppen af SAS Ligaen.